section_heading: Interpretacija
paragraph_text: Osim zbog autobiografskih motiva, ovaj roman s Joyceovovim je remek-djelom uspoređivan i zbog kulturno-povijesnih elemenata, koji pokazuju upoznatost Lowryja s Meksičkom kulturom i jezikom, te citata i aluzija na druga djela. One su prvenstveno duboko simboličkog i teško iščitljivog značenja, a obuhvaćaju raspon od astrologije, Kabale, mitologije Maja i Asteka i raznih okultističkih vjerovanja do književnosti i filma.<ref>Sonja Bašić, "Leksikon svjetske književnosti djela" (ur. Dunja Detoni-Dujmić), Zagreb: Školska knjiga, 2004. ISBN 953-0-61112-9  Tolstojev Rat i mir spominje se više puta direktno i igra važnu ulogu u razgovorima, Conradov Lord Jim također se direktno spominje, a ostali citati obuhvaćaju Shakespearea i britansko srednjovjekovno pjesništvo, Goethea, Baudelairea, Keatsa, te ruske kniževne (Tolstoj,Dostojevski), ali i filmske klasike (npr. Ejzenštejn). Zanimljiva je sličnost između glavnog lika, Konzula, i Melvilleovog kapetana Ahaba iz romana Moby Dick; tu bi Konzulova želja da se uspne na vulkan Popocatepetl odgovarala Ahabovoj opsjednutosti lovom na velikog bjelog kita. Simboliku nose i životinje: Konzul se brine za gradske pse koji se ostalima gade i ironično jednom od njih obećava da će te večeri biti zajedno (njega će iste večeri ubiti i baciti u provaliju sa psom); Yvonne se divi konjima, a isti ju na kraju i ubija.